શશિ થરૂરના નિવેદનને કોંગ્રેસે ધારણા મુજબ તેમનું અંગત નિવદેન ગણાવ્યું છે. એટલે કે પરંપરા મુજબ કોંગ્રેસે થરૂરના નિવેદનથી પણ પાર્ટીને કોઈ લેવાદેવા નથી તેમ જણાવી રહ્યાં છે. કોંગ્રેસમાં એવી પરંપરા રહી છે કે જે નિવેદનના કારણે વિવાદ થવાથી પાર્ટીને બેકફુટ પર જવું પડે તેવા નિવેદનથી તેઓ સાઈડ લાઈન થઈ જાય છે. કોંગ્રેસના વરિષ્ઠ નેતા પી.એલ.પુનિયાએ કહ્યું કે, "એ તો થરૂરજી જ જણાવશે કે તેઓ કેમ આવું કહ્યું, પરંતુ તે વાત સ્પષ્ટ છે કે ભાજપ-RSS હંમેશાથી બંધારણમાં પરિવર્તન થવું જોઈએ તે વાત પર ભાર આપે છે. આજનું બંધારણ તેઓને મંજૂર નથી." તો કોંગ્રેસના અન્ય એક નેતા પ્રિયંકા ચતુર્વેદીએ કહ્યું કે, "આ કોઈ શરમજનક વલણ નથી. આ તેમનો પોતાની પ્રતિક્રિયા છે. રાજકીય પક્ષ સ્પષ્ટ છે કે તેઓ આ મુદ્દે શું વિચારે છે."